钦定古今图书集成/明伦汇编/交谊典/第022卷 > 册府元龟 > 《毛虞卿见过》王十朋
## 钦定古今图书集成/明伦汇编/交谊典/第022卷 > 册府元龟 > 《毛虞卿见过》王十朋

“故人访吾庐，况是清和节。”高槐绿成阴，芳草碧未歇。
携手山间行，清兴浩然发。呼童具鸡黍，浊酒醅初泼。
贫居愧荒凉，野蓛草罗列。盘食饤梅豆，蔬餐荐薇蕨。
主礼虽甚微，客色未尝觖。醉翁山水意，不为壶觞设。
蟹眼煎新汲，雀舌烹春撷。浇君文字肠，掉我清谈舌。
人生会面难，岁月易飘忽。君姑为我留，匆匆莫言别。